September | 2015 | Csonti Gaming
Soma játék beszámoló
September 25, 2015 Csonti
Az idei év általam várt horror játéka a Soma volt. Ez részben betudható annak, hogy idén elég gyenge volt eddig a felhozatal horror játékok terén, ugyanakkor azt is be kell vallanom, hogy horror alatt én már többre vágyom néhány ijesztésnél (jumpscare), amivel az ilyen játékok zöme mostanában operál, és a Soma pont valami ilyesmit kínált. A játékot a méltán híres (vagy jó értelemben rettegett) Amnesia alkotói készítették, ami számomra egyből érdekessé tette a címet. A játék első szakaszáról készült is egy “Első látásra” videó. Ez ugyanakkor csak a jéghegy csúcsa, ezért szeretném most nektek feltárni spoiler mentesen , hogy mit is kínál a játékos számára a Soma.
bemutatóhorrorjátékreviewsci-fiSoma
Legacy of the void November 10
September 14, 2015 Csonti
Fantasztikusan jó videóval jelentette be a Blizzard tegnap a Legacy of the Void megjelenési dátumát, ami 2015. november 10. lesz. Rajongóknak minimum 10x meg kell nézni a videót, protoss rajongóknak 20x annyira jó lett 😀
A kiegészítő önállóan is menni fog, nem kell hozzá az első két játék (Wings of Liberty, Heart of the swarm) megléte és a Protoss kampányt tartalmazza, ami egyben a Starcraft 2 trilógia lezáró része is. Minden faj kap pár új egységet vagy a meglévő egységek lesznek némileg felspécizve, ami a többjátékos módban hoz majd érdekes változásokat. Érkezik az Archon mód, ami lehetőséget ad 2 játékosnak egyidejüleg managelni 1 bázist, valamint lesz egy Starcraft commander játékmód is.
Annyi biztos, hogy számomra első napos vétel lesz a kiegészítő. Power overwhelming 😀
HírekLegacy of the voidStarcraft 2
Hova tovább Hearthstone? – Ben Brode válasza
September 10, 2015 Csonti
A Hearthstone kétség kívül a legnépszerűbb játékok közé nőtte ki magát az elmúlt 2 évben. Könnyű beletanulni, szórakoztató és szinte megunhatatlan, arról nem is beszélve, hogy bárki ingyen belevághat.
Ugyanakkor gyülekeznek a sötét fellegek, amik pont a játék növekedése miatt sűrűsödnek. A játék mostanra már megélt több kiegészítőt és ún. “kalandot”, amikkel számtalan új lap került be az alapból is sok kártya közé. A Blizzard érzi, hogy ez mostanra jutott el oda, hogy az új játékosokat könnyen elijesztheti a játéktól, hiszen hatalmas lemaradásban lehetnek azokkal szemben, akik már hónapok, vagy évek óta rendszeresen játszanak a játékkal. Erre és sok más kérdésre igyekszik választ adni Ben Brode, a játék direktora egy videó blogban, hogy miként szeretné ezeket megoldani a Blizzard annak érdekében, hogy a Hearthstone akár évtizedek múlva is ugyan ilyen népszerű legyen.
hearthstoneHírek
A szponzorációs ajánlatokról a csatornán
September 9, 2015 Csonti
Bizony elérkezett ez az idő is, amikor kis csatornám elért egy olyan nézettséget, hogy felfigyeltek rá a cégek és ellenszolgáltatás fejében szeretnék rajtam keresztül megismertetni Veletek a termékeiket. A közelmúltban már láthattatok ilyen jellegű sikeres együttműködéseket, például amikor a Meze fülhallgatót próbáltam ki (amit mái napig is használok), vagy a legutóbbi Hearthstone TGT paklibontást is részben támogatták cserébe a reklámért. Ugyanakkor nagyon sok más ajánlatot is kaptam / kapok az utóbbi időben, amikről nem tudhattok, mivel szinte mindet vissza kellett utasítanom bizonyos okok miatt. Ellenben ha akad közöttük működőképes konstrukció, akkor a közeljövőben lesz 1-1 szponzorált videó is a csatornán.
Azért nem kell kétségbe esni, nem ez fogja továbbra sem kitenni a tartalmat, de ha akad egy jó ajánlat, amivel én is tudok azonosulni amellett, hogy anyagilag honorálják a munkámat, akkor nem fogok rá nemet mondani. Az “eladtam a lelkem” baromságot meg hallani sem akarom, mivel nem szándékozom így tenni, de valamiből élni is kell, ezért ha van életképes ajánlat, azt el fogom fogadni. Éppen ezért ebben a bejegyzésben szeretném lefektetni és megosztani veletek a szponzorációkkal kapcsolatos értékrendemet, ami egyben irányelvként is szolgál az ilyen jellegű videóimban. Continue reading →
Csonti GamingegyüttműködésszponzorációTámogatás